Iepirkuma “Pilotu kvalifikācijas atzīmju (AB206B) pagarināšana (3 gadi)” 
(Id. Nr. VRS 2026/30-01-ASOP) nolikuma
1. pielikums 

TEHNISKĀ SPECIFIKĀCIJA
iepirkuma “Pilotu kvalifikācijas atzīmju (AB206B) pagarināšana (3 gadi)” (Id. Nr. VRS 2026/30-01-ASOP)
Tehniskās specifikācijas prasības:
1. Nodrošināt Valsts robežsardzes Aviācijas un speciālo operāciju pārvaldes pilotu, turpmāk – Piloti, “AB206B” kvalifikācijas atzīmes pagarināšanas pakalpojumu, turpmāk – Pakalpojums, atbilstoši 2011.gada 3.novembra Komisijas Regulas (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstoši Eiropas Parlamenta un Padomes Regulai (EK) Nr. 216/2008, turpmāk – Regula, prasībām. 
2. Nodrošināt Pakalpojuma sniegšanai pilotu – eksaminatoru, kuram saskaņā ar Regulas 1.pielikumu – PART-FCL prasībām ir komercpilota apliecība (CPL(H)) vai aviolīniju transporta pilota apliecība (ATPL(H)) ar FE vai TRE eksaminatora ar helikoptera tipa “Bell 206” spēkā esošām kvalifikācijām un 2.klases veselības apliecība atbilstoši PART-MED prasībām.
3. Pakalpojuma sniegšanas apjoms: vienam Pilotam līdz 1 (viens) lidojumu stundai, vienā Pakalpojuma dienā līdz 4 (četri) Pilotiem (ja atļauj diennakts gaišā laika ilgums; ja Pakalpojums tiek pieprasīts uz 3 dienām un vairāk, tad maksimālais Pilotu skaits ir līdz 3 (trīs) katrā Pakalpojuma dienā).
4. Pakalpojuma sniedzējs nodrošina aizpildītas ikgadējās prasmju pārbaudes veidlapas (helikopteriem) izsniegšanu atbilstoši kompetentās Civilās aviācijas aģentūras prasībām, ierakstu veikšanu par sniegto Pakalpojumu gaisa kuģa lidojuma apkalpes locekļa apliecībā, individuālajās Pilotu rokasgrāmatās (Pilot logbook), kā arī Valsts robežsardzes Aviācijas un speciālo operāciju pārvaldes dokumentācijā.
5. Pakalpojuma sniegšanas vieta: Valsts robežsardzes Aviācijas un speciālo operāciju pārvaldes tehniskā bāze pēc adreses: “Jaunsmilgas”, Isnaudas pagasts, Ludzas novads, Latvija, LV—5701.
6. Pakalpojuma sniegšanas pieprasījums: pēc Pasūtītāja pieprasījuma līguma darbības laikā.

7. Pakalpojuma sniegšanas resursi: Pakalpojums tiek sniegts, izmantojot Valsts robežsardzes helikopteru “Agusta Bell 206B”.
